Diari Oficial de la Generalitat Valenciana


Sumari del DOGV 7299, del 19-06-2014 (2014/5631)

RESOLUCIÓ d'11 de juny de 2014, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 27/2013, de 26 de desembre, de la Conselleria de Benestar Social, per la qual es regulen i convoquen ajudes en matèria de servicis socials, per a l'any 2014 (línia T6593).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7299

Data del DOGV
:   19-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5631


Data del document
:   11-06-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de juny de 2014, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 27/2013, de 26 de desembre, de la Conselleria de Benestar Social, per la qual es regulen i convoquen ajudes en matèria de servicis socials, per a l'any 2014 (línia T6593). [2014/5631]  
L'Orde 27/2013, de 26 de desembre, (DOCV 7186, 07.0.2014) de la Conselleria Benestar Social, per la qual es regulen i convoquen ajudes en matèria de servicis socials, per a l'exercici corresponent a l'any 2014, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i queda condicionat el finançament de les dites ajudes a l'aprovació dels crèdits corresponents.  
  
Aprovada i publicada la Llei 6/2013, de 26 de desembre, de Pressupostos de la Generalitat, per a l'exercici 2014 (DOCV 7182, 30.12.2013), per Acord d'11 d'abril de 2014 del Consell (DOCV 7260, 24.04.2014), es va autoritzar, en el pressupost de la Conselleria de Benestar Social, la inclusió d'una nova línia de subvenció de transferències corrents en el programa 313.10, Servicis Socials, la línia T6593, «PEI emergència» (Prestacions econòmiques individualitzades per a pal·liar situacions de processos de deteriorament), i es va procedir a donar publicitat als crèdits i a la línia de subvenció destinada al finançament de les ajudes regulades i convocades per la mencionada Orde 27/2013, en aplicació del que establix la seua Disposició Addicional Primera.  
En virtut del que s'ha exposat i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Donar publicitat als crèdits pressupostaris i a la línia de subvenció destinada a finançar les ajudes regulades i convocades per l'Orde de 26 de desembre de 2013 (DOCV 7186, 07.01.2014), de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2014, que s'indiquen a continuació, amb càrrec al programa pressupostari 313.10, Servicis Socials:  
  
Denominació: PEI emergència.  
Línia de subvenció: T6593.  
Consignació pressupostària: Inicial 20.000,00 euros.  
Procedència i quantia dels fons: propis.  
  
Segon  
De conformitat amb la normativa vigent, per a l'exercici 2014, el règim general de lliuraments per a les transferències corrents i de capital serà l'establit en l'article 47 bis del Text Refós de la Llei d'Hisenda Pública de la Generalitat Valenciana, excepte els supòsits previstos en l'article 34 de la Llei 6/2013, de 26 de desembre, de Pressupostos de la Generalitat, per a l'exercici 2014 (DOCV 7182, 30.12.2013), pel qual queden exceptuades del règim general de lliuraments establit en aquell les següents transferències corrents:  
a) Ajudes i subvencions de naturalesa corrent, destinades a pal·liar situacions de primera necessitat, d'emergència, o de subsistència, degudament justificades, de persones individualitzades o unitats familiars, de les quals podran lliurar-se immediatament, una vegada concedides, fins al 100 % del seu import.  
  
Tercer  
Els crèdits publicats tenen el caràcter de màxims, i no poden concedir-se subvencions una vegada esgotats, i esta circumstància haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 11 de juny de 2014.- La consellera de Benestar Social: Asunción Sánchez Zaplana.